[{"text_idx": "#000007", "text": "Ryw hanner milltir o'n ty\u0302 yr oedd man a elwid Bwlchcydiadau. Ni\u0300d oedd yno dy\u0302 - yn fy nghof i, beth bynnag: dim ond y ffordd yn ymwahanu'n ddwy, ac un ohonynt yn fuan yn cyrraedd rhostir unig. Un nos Sadwrn yr oedd ffarmwr yn dychwelyd o dref Caerfyrddin yn lled hwyr, a'r nos yn dywyll. Ymosodwyd arno gerllaw'r Bwlch, gan ddau grwydryn; wedi lladrata ei arian, ac ar ol ei faeddu\u2019n greulon, gadawsent ef, fel y tybient, yn gorff marw. Wedi ei adael dychwelodd un ohonynt i'w sicrhau ei hun yn fwy pendant ei fod yn farw. Yr oedd y dyn druan yn ddigon ymwybodol ar waethaf y driniaeth, i ddal ei anadl pan ddychwelodd yr adyn, ac i ffugio dyn marw."}, {"text_idx": "#000009", "text": "Dyma'r man lle gadawyd y dyn i farw"}]